stanford-oval/wikipedia huggingface dataset:
Mónica Spear
Kuolema

Maanantaina 6. tammikuuta 2014 29-vuotias Spear ja hänen 39-vuotias ex-puolisonsa Thomas Henry Berry kuolivat aseellisen ryöstön yhteydessä Venezuelassa. Spear, Berry ja heidän 5-vuotias tyttärensä Maya Berry Spear olivat palaamassa lomamatkalta, kun he joutuivat pysähtymään maantien sivuun Valencian ja Puerto Cabellon välisellä tieosuudella auton renkaan rikkouduttua. Kun autoa nostettiin rekan kyytiin he joutuivat aseistautuneen joukon hyökkäyksen kohteeksi. Spear, Berry ja Maya lukittautuivat Toyota Corollaansa, jolloin Spearia ja Berrya ammuttiin auton ovien ja ikkunoiden läpi useita kertoja kuolettavasti. Auton takaosassa kyyristyneenä ollut Maya Berry sai luodista osuman jalkaansa mutta selvisi.
Cuerpo de Investigaciones Científicas, Penales y Criminalísticas (CICPC) pidätti 8. lokakuuta 2014 7 henkilöä epäiltynä osallisuudesta Spearin ja Berryn murhaan sekä Maya Berryn vahingoittamiseen. Syyskuussa 2014 19-vuotias Jean Carlos Colina, 21-vuotias Nelfren Jiménez ja 18-vuotias José Gregorio Ferreira tuomittiin Spearin ja Berryn murhista, Maya Berryn murhan yrityksestä sekä ryöstöstä 24 vuodesta 26 vuoteen vankeuteen. Toukokuussa 2015 25-vuotias Gerardo Jose Contreras tuomittiin osallisuudesta samoihin rikoksiin 25 vuoden vankeuteen. Lisäksi kaksi alaikäistä on tuomittu osallisuudesta murhiin viiden vuoden vankeusrangaistuksiin. Syyttäjä toi ilmi, että tuomitut olivat osa suurempaa rikollisryhmää jonka kohteena ovat Valencian ja Puerto Cabellon välillä matkustavat moottoriajoneuvojen kuljettajat.
Spear ja Berry haudattiin perjantaina 10. tammikuuta 2014 Cementerio del Este -hautausmaalle Venezuelan pääkaupunkiin Caracasiin. Pariskunnan tytär Maya Berry muutti Spearin vanhempien luo Miamiin helmikuussa 2014.
Filmografia > Telenovelat

| Vuosi | Telenovela | Hahmo | Rooli | Yhtiö | Maa |
| --- | --- | --- | --- | --- | --- |
| 2013 | Pasión Prohibida | Bianca Santillana de Piamonte | Pääosa | Telemundo |  Yhdysvallat |
| 2011/2012 | Flor Salvaje | Amanda Monteverde "Flor Salvaje" | Pääosa | Telemundo |  Kolumbia |
| 2010/2011 | La mujer perfecta | Micaela Gómez Valdés | Pääosa | Venevisión |  Venezuela |
| 2010 | Que el cielo me explique | Violetta Robles | Sivuosa | RCTV Internacional |  Venezuela |
| 2009 | Calle Luna, Calle Sol | María Esperanza Rodríguez Rodríguez | Pääosa | RCTV Internacional |  Venezuela |
| 2007 | Mi prima Ciela | Graciela Andreína Zambrano Ávila "La Ciela" | Pääosa | RCTV |  Venezuela |
| 2006 | El desprecio | Tamara Campos de Velandró | Antagonisti | RCTV |  Venezuela |
Aiheesta muualla

Monica Spear Internet Movie Databasessa. (englanniksi)
Mustakaulakurki

| Mustakaulakurki |
| --- | --- |

Uhanalaisuusluokitus
 Silmälläpidettävä  
  
Tieteellinen luokittelu
Domeeni::  Aitotumalliset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Kurkilinnut Gruiformes
Heimo::  Kurjet Gruidae
Suku::  Kurjet Grus
Laji::  nigricollis
Kaksiosainen nimi
 Grus nigricollis  Prževalski, 1876 
Katso myös
   Mustakaulakurki Wikispeciesissä   Mustakaulakurki Commonsissa 
Infobox OKNimi-testi OKIUCN-testi OK: 
Mustakaulakurki (Grus nigricollis) on Tiibetissä pesivä lintu. Niitä arvellaan olevan jäljellä noin kymmenen tuhatta yksilöä.
Koko ja ulkonäkö

Mustakaulakurki kasvaa 115–139 cm korkeaksi, painaa vähän yli 5 kg, ja sen siipien kärkiväli on noin 235 cm. Vartalon höyhenpeite on valkeanharmaa, pää ja kaula ovat mustat. Otsassa on punainen läikkä ja silmän takana on pieni valkoinen laikku.
Levinneisyys

Mustakaulakurki pesii Tiibetin ylängöllä ja erillispopulaationa Intiassa Ladakhin alueella. Sillä on kuusi talvehtimisaluetta Bhutanissa ja Kiinan eri osissa. Noin kymmenen yksilön parvi on talvehtinut Intiassa Arunachal Pradeshissa ja niitä on tavattu myös Vietnamissa. Maailman kokonaispopulaation arvellaan olevan noin 11 000 yksilöä, joista lisääntymisikäisiä on noin 8 800. Maanviljelyksen tehostuminen, torjunta-aineiden käyttö sekä kosteikkojen kuivaaminen ovat aiheuttaneet kannan taantumista.
Elinympäristö

Lisääntymisaikana mustakaulakurjet elävät ylänköjen kosteikoilla, kuten soilla, jokien luhdilla ja laitumilla. Talvehtimisalueilla ne pysyttelevät alavien maiden maanviljelysalueilla. Ne eivät ole erityisen arkoja, vaan ruokailevat lähellä laiduntavaa karjaa ja pelloilla työskenteleviä ihmisiä.
Lisääntyminen

Mustakaulakurjet rakentavat pesänsä mudasta ja veskikasveista mättäälle tai matalaan veteen. Naaras munii tavallisesti kaksi munaa, joita molemmat emot hautovat yhteensä 30–33 päivää. Koiras hoitaa enimmäkseen pesän puolustamisen. Poikaset oppivat lentämään noin kolmen kuukauden ikäisinä.
Ravinto

Kurjet ovat kaikkiruokaisia. Pääravintoa ovat vilja, juuret, hyönteiset, madot, kalat, sammakot, äyriäiset, liskot, marjat ja pikkujyrsijät.
Kanakhos nuorempi

| Kanakhos> Κάναχος.Henkilötiedot |
| --- | --- |
Syntynyt: 400-luku eaa. Sikyon
Kuollut: 300-luku eaa.
Taiteilija
Aktiivisena:  n. 400 eaa.
Ala:  kuvanveistäjä
Taidesuuntaus:  klassinen kuvanveisto
Kanakhos nuorempi (m.kreik. Κάναχος, Kanakhos, lat. Canachus; 400/300-luku eaa.) oli antiikin kreikkalainen kuvanveistäjä, joka edusti klassisen kauden kuvanveistoa. Hän oli kotoisin Sikyonista ja toimi noin vuoden 400 eaa. tienoilla.
Kanakhos nuorempi oli Polykleitoksen oppilas ja mahdollisesti Kanakhos vanhemman pojanpoika. Hänen ajoituksensa tunnetaan Plinius vanhemmalta, joka sijoitti hänet 95. olympiadille. Tiedot kummastakin Kanakhoksesta menevät antiikin lähteissä usein sekaisin.
Pausaniaan mukaan Kanakhos teki yhdessä Patrokleen kanssa patsaat kahdesta spartalaisesta, jotka olivat taistelleet Aigospotamoin taistelussa vuonna 405 eaa.
Namdalseidin kirkko

| Namdalseidin kirkko Namdalseid kirke |
| --- | --- |
 Kirkko vuonna 2015.
Sijainti:  Namsos, Norja
Kirkkokunta:  Norjan kirkko
Hiippakunta:  Nidarosin hiippakunta
Rakentamisvuosi:  1858
Suunnittelija:  Christian Heinrich Grosch
Materiaali:  puu
Istumapaikkoja:  330
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Namdalseidin kirkko (norj. Namdalseid kirke) on Namsosin kunnassa Trøndelagin läänissä Norjassa sijaitseva puinen pitkäkirkko vuodelta 1858.
Aiheesta muualla

Kuvia tai muita tiedostoja aiheesta Namdalseidin kirkko Wikimedia Commonsissa
Mustjärv (Nohipalu)

| Mustjärv |
| --- | --- |
Valtiot:  Viro
Maakunnat:  Põlvamaa
Kunnat:  Räpinan kunta
Koordinaatit:  57°55′53″N, 27°20′31″E
Vesistöalue ja valuma-alueen tietoja
Päävesistöalue:  Narvanjoen vesistöalue
Valuma-alue:  Mädajõen valuma-alue
Laskuoja:  Rebasmäe oja 
Järvinumero:  VEE2129800
Mittaustietoja
Pinnankorkeus:  61,6 m  mpy. 
Pituus:  0,89 km  
Leveys:  0,39 km  
Rantaviiva:  2,324 km  
Pinta-ala:  22,2 ha  
Tilavuus:  0,000854 km³ 
Keskisyvyys:  3,9 m  
Suurin syvyys:  8,9 m  
Valuma-alue:  9,7 km²
Saaria:  ei saaria 
 fiMustjärv 
Mustjärv (myös Nohipalu Mustjärv, Tsernajärv) on Virossa Põlvamaalla Räpinan kunnan Nohipalon kylässä sijaitseva järvi.
Maantietoa

Järvi on 890 metriä pitkä, 390 metriä leveä, ja sen pinta-ala on 22,2 hehtaaria. Se sijaitsee melko tasaisella hiekkakankaalla ja sen luoteispäässä sijaitsee soranottoalue. Siihen tulee Nohipalosta tie, joka haarautuu järven pohjoispuolella pikkutieksi, johon rakennettu pysäköintialue uimarannalla kävijöille. Järven syvyys on 8,9 metriä ja sen keskisyvyydeksi on saatu on 3,9 metriä. Syvin kohta sijaitsee järven luoteisosassa, mutta jo järven keskiosassa sijaitsee matalikko. Järven ympäristö on mäntyvaltaista kangasmetsää, mutta monia rantoja reunustaa suovyöhyke. Rantavesi on hiekka- tai sorapohjaa.
Luontoarvoja ja luokittelu

Järvi on Vesipolitiikan puitedirektiivin (VPD) (vir. Veepoliitika Raamdirektiivi, (VRD)) luokituksen (VRD 4) mukaan veden kovuuden osalta pehmeävetinen järvi, jonka vedenväri on tumma (vir. pehme- ja tumedaveeline järv). Järvi luokitellaan limnologisesti asidotrofiseksi järveksi, jonka vesi on samanaikaisesti sekä humuspitoista että mineraalipitoista  (vir. atsidotroofne tai mineraalmaa huumustoiteline, AT).
Järven pohja muodostuu ruskeasta sorasta, jonka päälle on laskeutunut yli metrinen lietekerros. Järvessä on pieni läpivirtaus, joka on muuttanut sen täysin erilaiseksi kuin viereisen Valgõjärven. Vesi vaihtuu järvessä keskimäärin 3 kertaa vuodessa  eli sen laskennallinen viipymä on noin 122 vuorokautta. Vedenväri on punaruskea tai ruskehtavan punainen. Sen näkösyvyys on 0,4–1,0 metriä. Vaikka järvi on matala ja alttiina tuulille, muodostuu siihen talvisin ja kesäisin lämpötilakerrostumat. Päällysveden ja alusveden lämpötilaero voi olla 20 astetta. Hapettomuutta esiintyy kerrostumisvaiheen lopussa jo kolmen metrin syvyydessä. Vesikasvillisuutta esiintyy vain 10 lajia. Järven planktonkasvusto sisältää harvinaisiakin lajeja. Järvessä elää ainakin hauki.
Vesistösuhteita

Mustjärv kuuluu Võhandu jõen valuma-alueeseen, jossa sen lasku-uoma Rebasmäe oja on Mädajõen sivuhaara. Järveen on johdettu kaksi metsäojaa, jotka tuovat siihen myös suovettä. Järven valuma-alueen pinta-ala on 9,7 neliökilometriä. Rebasmäe oja yhtyy Mädajõgeen kahdeksan kilometrin päässä Järvepäässä ja se vuorostaan Võhandu jõgeen siitä 12 kilometrin päässä. Võhandu jõgi laskee Kuumajärveen, joka on Peipsijärven keskiosan nimi. Peipsijärven alue muodostaa Narvanjoen vesistöalueen keskiosan. Peipsijärven pohjoispäästä alkava laskujoki Narvanjoki jatkaa vesireittiä pohjoiseen päin ja laskee lopuksi Suomenlahteen.
Huomautuksia

1 2  Kohteen ympäristön kasvillisuutta, asutusta ja nimistöä on tarkistettu Internetin Google-, Bing- tai Yandex-karttapalvelusta käyttäen järven koordinaatteja.
Aiheesta muualla

Nohipalun Mustjärv (Mustajärvi), visitestonia.com
Nankai

| Nankai Nánkāi Qū |
| --- | --- |

 Nankain sijainti Tianjinin alueella
 Nankai
 Koordinaatit: 39°08′18″N, 117°09′0″E 
Valtio:  Kiina
Kaupunki:  Tianjin
Pinta-ala:  
 – Kokonaispinta-ala:  40,6 km²
Korkeus:  7 m
Väkiluku (2010):  1 018 196
 – Väestötiheys:  28 187 as./km²
Infobox OKVirheellinen NIMI-arvo: 
Nankai on yli miljoonan asukkaan kaupunkipiiri Tianjinin kaupungissa Kiinassa. Nankain kaupunkipiirissä on Tianjinin museo, Tianjinin radio- ja televisiotorni. Nankaissa on kaksi yliopistoa: Tianjinin yliopisto ja Nankain yliopisto.
Nankai sijaitsee Tianjinin lounaisosassa. Se on alavaa aluetta, pohjoisosat jonkun verran korkeammalla kuin eteläosat. Idässä ja pohjoisessa sitä rajaavat Haihe- ja Weijin -joet ja niitä yhdistävä kanava, Qiangzi ja Hongqi virtaavat alueen poikki pohjoisesta etelään.
Vuoden 2010 laskennassa Nankain väkiluku oli 1,018 miljoonaa, arvio vuodelle 2016 oli 1,145 miljoonaa.
Tianjin University
Nankain yliopiston päärakennus.
Aiheesta muualla

http://www.tjnk.gov.cn/english/ (Arkistoitu – Internet Archive)
Kuvia tai muita tiedostoja aiheesta Nankai Wikimedia Commonsissa
Mi sangre

| Mi sangre Juanes |
| --- | --- | --- |

Studioalbumin tiedot
 Äänitetty : 2004
 Julkaistu: 2004
 Tuottaja(t): David Heuer, Juanes, Anibal Kerpel, Gustavo Santaolalla
 Tyylilaji: rock en español, latino rock
 Kesto: 45.18
 Levy-yhtiö: Universal Music Latino
Listasijoitukset
  1. (4 viikkoa, viikko 9/2006)
Juanesin muut julkaisut
| Un día normal 2002 | Mi sangre 2004 | La vida es un ratico 2007 |
Singlet albumilta Mi sangre
 ”Nada Valgo Sin Tu Amor” Julkaistu: heinäkuu 2004  ”Volverte a Ver” Julkaistu: marraskuu 2004  ”La Camisa Negra” Julkaistu: 18. maaliskuuta 2005  ”Para Tu Amor” Julkaistu: elokuuta 2005  ”Lo Que Me Gusta a Mí” Julkaistu: 2006  ”Rosario Tijeras” Julkaistu: 10. elokuuta 2006  ”No Siento Penas” Julkaistu: 2006
Mi sangre (Vereni) on kolumbialaisen laulaja-lauluntekijä Juanesin kolmas studioalbumi, joka julkaistiin 28. syyskuuta 2004. Mi sangre nousi listaykköslevyksi useissa maissa, Suomi mukaan lukien. Albumi sai neljä RIAA:n myöntämää platinalevyä albumin Yhdysvaltain myynneistä. Vuonna 2006 ÄKT ry myönsi Juanesille platinalevyn albumin Suomen myynneistä. Albumi oli Suomessa myös vuoden myydyin ulkomaalaisen artistin albumi.
Mi sangre julkaistiin Universal Music Latino -levymerkillä. Sen tuottajina olivat Juanesin lisäksi David Heuer, Anibal Kerpel ja Gustavo Santaolalla. Albumi on espanjankielinen. Levy yksittäisine lauluineen ja musiikkivideoineen toi Juanesille kolme Grammy-palkintoa.
Uudelleenjulkaisut

Vuonna 2005 albumista julkaistiin 150 000 kappaleen kiertuepainos. Uudelleenjulkaistussa levyssä oli eroa alkuperäiseen uusi pakkaus, DVD-levy, yksilöllinen numerointi ja yhteensä seitsemän bonusraitaa. Erikoisversiolla oli neljä liveversiota: ”A Dios le pido”, ”La camisa negra”, ”Fotografia” ja ”Nada valgo sin tu amor”. Liveversioiden lisäksi levyllä oli uudelleenmiksattu versio ”La camisa negra” -kappaleesta, The Black Eyed Peas -yhtyeen Taboon kanssa esitetty ”La paga” sekä aiemmin julkaisematon kappale ”Lo que importa”. DVD-levyllä oli Juanesin haastattelu sekä musiikkivideot kappaleista ”Nada valga sin tu amor”, ”Volverte a ver” ja ”La camisa negra”.
Vuonna 2005 julkaistiin Mi sangre -albumista myös meksikolainen tupla-cd, jonka toisella levyllä oli alkuperäisen version 12 kappaletta ja toisella seitsemän bonusraitaa. Bonusraidat olivat ”Lo que importa”, ”La paga”, akustiset versiot kappaleista ”A Dios le pido” ja ”La camisa negra”, sekä debyyttialbumiltaan Fíjate bien kappaleet ”Nada”, ”Fíjate bien” ja ”Podemos hacernos daño”.
”La camisa negra” -kappaleen saavutettua suuren suosion Euroopassa, vuoden 2006 alussa julkaistiin Euroopan markkinoille tarkoitettu kiertuepainos. Euroopan kiertuepainoksen bonusraitoina olivat ”A Dios le pido”, ”Es por ti”, ”Fotografía”, ”La paga” ja uudelleenmiksattu ”La camisa negra”.
Kappaleet > Alkuperäinen CD

”Ámame” – 4:19
”Para tu amor” – 4:08
”Sueños” – 3:10
”La camisa negra” – 3:36
”Nada valgo sin tu amor” – 3:16
”No siento penas” – 3:53
”Dámelo” – 4:07
”Lo que me gusta a mí” – 3:30
”Rosario Tijeras” – 3:27
”¿Qué pasa?” – 3:47
”Volverte a ver” – 3:37
”Tu guardián” – 4:25
Kappaleet > Kiertuepainos (2005)

CD
”A Dios le pido” (live) – 4:08
”La camisa negra” (live) – 3:50
”Fotografía” (live) – 4:22
”Nada valga sin tu amor” (live) – 3:58
”La paga” (Taboon kanssa) – 3:29
”La camisa negra” (Sonidero Nacional -remix) – 4:35
”Lo que importa” (ennenjulkaisematon) – 3:37
DVD
”Nada valga sin tu amor” (musiikkivideo) – 4:19
”Volverte a ver” (musiikkivideo) – 4:09
”La camisa negra” (musiikkivideo) – 3:10
Haastattelu – 3:36
Kappaleet > Meksikon 2 CD:n painos (2005)

”La paga” (Taboon kanssa) – 3:31
”Nada” – 3:53
”Lo que importa” – 3:37
”Fíjate bien” – 4:53
”A Dios le pido” (akustinen versio) – 3:27
”La camisa negra” (Toy Hernández -remix) – 4:34
”Podemos hacernos daño” – 3:44
Kappaleet > Euroopan kiertuepainos (2006)

”A Dios le pido” – 3:26
”Es por ti” – 4:12
”Fotografía” (Nelly Furtadon kanssa) – 4:00
”La paga” (Taboon kanssa) – 3:34
”La camisa negra” (Full Phatt -remix) – 3:53
Namdalsavisa

| Namdalsavisa |
| --- | --- |

Entiset nimet:  Namdalens Socialdemokrat Namdal Arbeiderblad
Kustantaja:  Amedia
Levikki:  11 181 (2022)
Perustettu:  1917
Päätoimittaja:  Kim Riseth
Kotikunta:  Namsos
Kotimaa:  Norja
Ilmestymistiheys:  ti ja pe
Kieli:  norja
Aiheesta muualla
Kotisivu
Namdalsavisa (lyh. NA) on norjalainen vuonna 1917 perustettu paikallislehti, jonka kotikunta on Namsos. Lehti ilmestyy paperisena tiistaisin ja perjantaisin.
Aiheesta muualla

Lehden verkkosivut (norjaksi)
Kanava (täsmennyssivu)

Kanava tarkoittaa seuraavia:
Kanava, Viipurissa vuosina 1845–1847 ilmestynyt sanomalehti
Kanava, vuodesta 1974 lähtien ilmestynyt suomalainen aikakauslehti
Kanava-palkinto, suomalainen tietokirjoille myönnettävä palkinto
kanava, vesiliikennettä tai veden johtamista varten rakennettu väylä
Kanava, Katariinan kanavan varrella Komin tasavallassa sijaitseva kylä (katso Severnaja Keltma)
tiehyt, ohut putkimainen kudosmuodostuma, jossa kulkee nestettä.
kanava, radion tai television lähetystaajuus
kanava, elektroniikassa tiedonsiirtoon käytettävä taajuuskaista
kanava, transistorin lähteen ja nielun välinen puolijohdekerros
Nairobin yliopisto

| Nairobin yliopisto> University of Nairobi |
| --- | --- |

Perustettu:  1956 (Royal Technical College), 1970 (University of Nairobi)
Tyyppi:  julkinen
Opiskelijoita:  84 614
Sijainti:  Nairobi (Uhuru Highway, Nairobi 00100, Kenia),  Kenia
Nairobin yliopisto (engl. University of Nairobi, lyhennys UoN) on Kenian pääkaupunki Nairobissa toimiva julkinen yliopisto. Yliopisto perustettiin alkujaan vuonna 1956 kuninkaallisena teknillisenä oppilaitoksena (Royal Technical College) ja on vuodesta 1970 tunnettu nykynimellään Nairobin yliopistona.
Yliopistossa opiskelee noin 80 000 opiskelijaa. Opetuksesta vastaa noin 2 000 ihmistä. Lisäksi  henkilökuntaan kuuluu myös noin 5 500 teknisessä tai hallinnollisessa tehtävässä toimivaa.
Nairobin yliopisto luetaan Afrikan yliopistojen kärkijoukkoon. Esimerkiksi THE-yliopistoranking luokitteli yliopiston vuoden 2018 listallaan jaetulle 11. sijalle Afrikassa ja maailmassa jaetulle 801.–1000. sijalle.
Aiheesta muualla

Kuvia tai muita tiedostoja aiheesta Nairobin yliopisto Wikimedia Commonsissa
(englanniksi) (topuniversities.com)
Yliopiston kotisivu. Esimerkiksi F-Secure luokittelee sivun  haitalliseksi (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:University of Nairobi
Käännös suomeksi
Keimo Hirvonen

Keimo Hirvonen (s. 7. elokuuta 1959 Helsinki) on suomalainen rumpali, joka on soittanut lukuisten suomalaisten rock- ja jazzyhtyeiden ja muusikoiden kanssa. Näitä ovat muun muassa J. Karjalainen, Rinneradio, Hector ja Pekka Pohjola.
Hirvosen rumpaliura alkoi Maukka Perusjätkän uuden aallon yhtyeissä 1970-luvun lopulla. Hirvonen soitti rumpuja Maukka Perusjätkän albumeilla Säpinää (1979) ja Ennen kolmatta maailmansotaa (1980). Hirvonen soitti rumpuja myös Hanoi Rocksin ensisinglellä ”I Want You” vaikkei kuulunutkaan yhtyeen kokoonpanoon. Tämän jälkeen hän työskenteli muun muassa Pave Maijasen ja Räkä Malmin yhtyeissä kunnes hän aloitti yhteistyön J. Karjalaisen kanssa, jonka J. Karjalainen ja Mustat lasit -albumilla hän on mukana. Myöhemmin Hirvonen oli rumpalina Karjalaisen Electric Sauna -kokoonpanossa 1990-luvulla.
1980-luvun alussa Hirvonen soitti Hefty Loadissa sekä Pekka Pohjolan ja Sakari Kuosmasen yhtyeissä. Hän sai nimeä myös jazzpiireissä ja soitti rumpuja Instinct- ja The Bullworkers-yhtyeissä. 1990-luvulla Hirvonen oli mukana Rinneradiossa ja Cool Sheiksissa. Sittemmin Hirvonen on soittanut muun muassa Ismo Alangon ja Hectorin taustalla. Studiossa Hirvonen on soittanut muun muassa Jimi Sumenin, Esa Saarisen, Kirkan, Mari Rantasilan, Riki Sorsan, Kari Riipisen, Neumannin ja Andy McCoyn levyillä.
Keimo Hirvonen oli mukana Kojon vuoden 1982 Euroviisujen kappaleen "Nuku pommiin" taustayhtyeessä.
Lähde osittain:
Kaukheimonen

| Kaukheimonen |
| --- | --- |
 Kaukheimonen kesällä 2007
Valtiot:  Suomi 
Paikkakunta:  Savitaipale
Koordinaatit:  61°07′40″N, 27°20′00″E
Järvinumero:  04.146.1.040 
Mittaustietoja
Pinnankorkeus:  106  m 
Rantaviiva:  7,9 km
Pinta-ala:  1,612 km²
 fiKaukheimonen 
Kaukheimonen on järvi Savitaipaleella.
Vesistöön on istutettu järvitaimenta, planktonsiikaa, järvisiikaa sekä harjusta.
Aiheesta muualla

Ympäristö.fi
Mégaran arkeologinen museo

| Mégaran arkeologinen museo Αρχαιολογικό Μουσείο Μεγάρων |
| --- | --- |
 Mégaran arkeologinen museo.
Tyyppi:  arkeologinen museo
Sijainti:  Mégara, Länsi-Attika, Attika, Kreikka
Perustettu:  2000
Koordinaatit:  37°59′50″N, 23°20′45″E
 fiMégaran arkeologinen museo 
   
Mégaran arkeologinen museo (kreik. Αρχαιολογικό Μουσείο Μεγάρων, Archaiologikó Mouseío Megáron) on arkeologinen museo Mégaran kaupungissa Kreikassa. Se esittelee antiikin Megarasta ja sen lähialueelta löydettyä pääosin antiikin aikaista esineistöä.
Museo aloitti toimintansa vuonna 2000. Museorakennus on entinen Mégaran kunnantalo, joka on rakennettu 1800-luvulla. Se on kaksikerroksinen ja edustaa uusklassista arkkitehtuuria. Kokoelmat ovat neljässä näyttelysalissa. Lisäksi esineitä on myös museon pihalla. Museo sijaitsee Mégaran kaupungin keskustassa.
Kokoelmat

Museoesineet ovat pääosin peräisin Mégaran kaupungissa eli antiikin Megaran paikalla sekä sen lähiympäristössä suoritetuilta pelastuskaivauksilta rakennustöiden yms. yhteydessä. Esineet ajoittuvat pääosin geometriselta kaudelta 700-luvulta eaa. roomalaiselle kaudelle 100-luvulle jaa. Löydöksiin kuuluu muun muassa patsaita, votiivireliefejä, rakennusten koristeosia, hautakiviä, piirtokirjoituksia, keramiikkaa ja pronssiesineitä.
Patsas.
Votiivireliefi.
Votiivireliefi.
Votiivireliefi.
Hautakivi.
Veistetty leijonanpää.
Keramiikkaa.
Keramiikkaa.
Aiheesta muualla

Kuvia tai muita tiedostoja aiheesta Mégaran arkeologinen museo Wikimedia Commonsissa
Mirja Sassi

Mirja Anneli Sassi, o.s. Homi (29. heinäkuuta 1928 Helsinki – 15. lokakuuta 2019 Helsinki) oli suomalainen toimittaja, kolumnisti ja tietokirjailija.
Henkilöhistoria

Sassin vanhemmat olivat rakennusmestari Uljas Samuel Homi ja Alvi Tuulikki Ahovaara. Hänen puolisonsa vuodesta 1952 oli pääjohtaja, varatuomari Kalevi Sassi (1926–2012). Ylioppilaaksi 1949 tullut Mirja Sassi harjoitti opintoja Helsingin yliopistossa, Kalifornian yliopistossa ja Rooman yliopistossa. Hän oli Uutisaitan toimittaja 1949, Elokuva-uutisten toimittaja 1950, Avun kesätoimittaja 1951–1955, Kuva-Postin toimittaja ja valokuvaaja 1955–1957, Hopeapeilin toimittaja 1958–1959, Me Naiset -lehden muoti- ja sisustustoimittaja ja kolumnisti 1960–1968, Viikkosanomien toimittaja 1968, Sanoma-yhtiön lehtien freelancekirjoittaja 1969–1973 ja Helsingin Sanomien kolumnisti 1974–1978. Sassi oli lisäksi luennoitsija Kalifornian yliopistossa Los Angelesissa 1977, 1985, 1993 ja Rooman yliopistossa 1989, 1990 ja 1996. Hän sai 1979 ritarin arvonimen ja kunniamerkin Italian ja sen kulttuurin  tunnetuksi tekemisestä Suomessa.
Julkaisuja

Kevyesti kauniiksi, viisaasti viehättäväksi eli Kurssi tiedoista ja taidoista, joilla jokainen nainen voi tulla huomattavasti kauniimmaksi ja olemukseltaan viehättävämmäksi - sekä myös pitkään pysyä sellaisena  (Jokanaisen peruskurssi), vihkot 1, 2 ja 3, 1958–1959
Kauniiksi kodin keinoin, 1960
Äidin oikeuksista ja naisen uusista ehdoista, 1978
Modernismi murtuu: postmoderni kulttuuriasenne muuttaa arkkitehtuuria, kuvataiteita ja muotoilua, 1985
Nairobin piirikunta

| Nairobin piirikunta |
| --- | --- |

 Lippu:  Vaakuna
 Nairobin piirikunnan sijainti Keniassa
 Koordinaatit: 1.2870°S, 36.8221°E 
Valtio:  Kenia
Perustettu:  2013 (piirikunta Nairobin maakunnan tilalle)
Hallinto:  
 – hallinnollinen keskus:  Nairobi (3 133 518 as.)
Pinta-ala  ():  695 km²
Väkiluku (2009)  ():  3 138 369
Lyhenteet:  
 – ISO 3166:  KE-30
 
nairobi.go.ke
Nairobin kaupunkipiirikunta on yksi Kenian aluehallinnon 47 piirikunnasta. Se perustettiin vuonna 2013 aiemman Nairobin maakunnan tilalle, kun Keniassa luovuttiin vuoden 2010 perustuslain seurauksena maakuntatason hallinnosta. Piirikunnan pinta-ala on 695 neliökilometriä ja väkiluku 3 138 369 (2009). Piirikunnan keskus on Nairobi.
Piirikunta jakautuu 17 vaalipiiriin, joitka jaetaan paikallistason alemmalla tasolla edelleen äänestysalueisiin (ward).
Nairobin suurkaupunkialueeseen luetaan yleensä neljä piirikuntaa eli siihen kuuluvat Nairobin kaupunkipiirikunnan lisäksi Kajiado (eteläinen suurkaupunkialue, 0,687 milj. as. vuonna 2009) Kiambu (pohjoinen, 1,623 milj. as.) ja Machakos (itäinen, 1,099 as.). Vuonna 2009 suurkaupunkialueella asui yhteensä 6,548 miljoonaa ihmistä.
Suur-Nairobi. Nairobin kaupunkipiirikunta punaisella.
Nairobin keskustaa pilvenpiirtäjästä nähtynä.
Nairobin kaupungintalo.
Kenian parlamenttitalo.
Nairobin yliopistoa.